 “นายก” นั่งหัวโต๊ะ “ศบค.ชุดเล็ก” หารือแก้ปมรพ.ปิดรับห้องฉุกเฉิน-ไอซียู ถกล็อกดาวน์กทม.
นายกฯ ร่วมประชุม ศบค.ชุดเล็ก หารือแก้ไขปัญหาผู้ติดเชื้อโควิดพุ่งสูง เป็นเหตุให้รพ.หลายแห่งปิดรับห้องฉุดเฉิน-ไอซียู และถกข้อเสนอล็อกดาวน์กทม.
นายกฯ ร่วมประชุม ศบค.ชุดเล็ก หารือแก้ปัญหาผู้ติดเชื้อโควิดพุ่งสูง เป็นเหตุให้รพ.หลายแห่งปิดรับห้องฉุดเฉิน-ไอซียู และถกข้อเสนอล็อกดาวน์กทม.
25 มิ.ย. 2564

พล.อ.ประยุทธ์ จันทร์โอชา นายกรัฐมนตรี และรมว.กลาโหม เรียกประชุมศูนย์บริหารสถานการณ์โควิด-19 หรือ ศบค.ชุดเล็ก โดยมีนายนายอนุทิน ชาญวีรกูล รองนายกรัฐมนตรี และรมว.สาธารณสุข, พล.อ.อนุพงษ์ เผ่าจินดา รมว.มหาดไทย รวมถึงคณะที่ปรึกษาด้านสาธารณสุข ศบค.เข้าร่วม เพื่อหารือถึงการแก้ไขปัญหาที่มีผู้ติดเชื้อเพิ่มขึ้นมาก จนหลายโรงพยาบาลปิดรับห้องฉุกเฉินและห้องไอซียู รวมไปถึงโรงพยาบาลสนามอีกหลายแห่ง และโรงพยาบาลสนามบุษราคัมจะหมดสัญญาเช่า การล็อกดาวน์กรุงเทพฯ เพื่อไม่ให้เกิดการเคลื่อนย้ายของประชาชน เพื่อนำข้อสรุปไปรับฟังความคิดเห็นจากทุกฝ่ายเพิ่มเติม เพราะยังมีปัญหาหลายเรื่อง ทั้งคลัสเตอร์ และจังหวัดที่มีการแพร่ระบาด โดยเฉพาะแรงงานที่เป็นแหล่งสำคัญ
ด้านนายกรัฐมนตรี ระบุว่า คิดว่าหลายอย่างแก้ปัญหาได้ด้วยความร่วมมือระหว่างกัน จึงขอรับผลสรุปการประชุมของคณะที่ปรึกษาที่ได้หารือกันไปแล้ว และขอรับฟังความคิดเห็นจากทุกฝ่ายเพิ่มเติม หลายอย่างต้องมีการแก้ไข ถ้าร่วมมือกันทำทั้งหมดก็ดี
ส่วนด้านนายอนุทิน กล่าวถึงการประเมินข้อดี-ข้อเสียของการล็อกดาวน์พื้นที่กรุงเทพมหานครว่า ขอหารือกันก่อน ต้องรอนายกรัฐมนตรีตัดสินใจ